‘Ontvoerde’ man by braai in hegtenis geneemŉ Man van Port Elizabeth wat beweer het hy is ontvoer en toe later gevind is waar hy saam met vriende braai is in hegtenis geneem vir dwarsboming van die gereg en bedrog. Beeld berig dat die man op Kersdag deur die polisie in hegtenis geneem is waar hy langs die Hartbeespoortdam saam met vriende gebraai het. Die man se vrou het glo ŉ oproep van die “ontvoerders” ontvang wat ŉ R5 miljoen losprys geëis het vir sy vrylating. Volgens die polisie wou die man glo die geld gebruik om hom uit ŉ geldelike penarie te kry. Die man is glo vroeër die maand Johannesburg toe vir sake toe hy tussen 12 en 13 Desember “verdwyn” het. Sy vrou het hom op 16 Desember as vermis aangemeld. Die man verskyn vandag in die hof op aanklag van dwarsboming van die gereg en bedrog van R5 miljoen. Lees meer hier.